section_heading: Način razmnožavanja
paragraph_text: Osnovni cilj replikatora je razmnožavanje pod svaku cijenu - naredba koju im je njihova kreatorica android Reese zadala prije nego što su izmakli kontroli. Svi koji ih pokušaju zaustaviti u toj namjeni bivaju uništeni. Oni se razmnožavaju tako što konzumiraju naprednu tehnologiju i na taj način dobivaju reprodukcijski materijal, a ujedno i nova znanja. Replikatori su najveći neprijatelji Asgarda, napredne humanoidne rase. Napravljeni su u obliku velikih insekata, ali po potrebi ili želji mogu biti stvoreni i u drugom obliku. Djeluju u grupama međusobno razmjenjujući znanje i informacije, ali je način njihove razmjene informacija, kao i društveni ustroj generalno nepoznat. Pretpostavka je da koriste neku vrstu mreže na koju su svi priključeni.